EkBass/fiwiki-20250220-pages-articles huggingface dataset:
Erling

Erling on muinaispohjoismaista alkuperää oleva miehen etunimi, jonka on tulkittu merkitsevän "jaarlin poikaa". Norjassa nimen sai noin 20 900 henkilöä vuosina 1900–2017 ja sen nimipäivää juhlitaan maassa 19. kesäkuuta. ==Tunnettuja Erling-nimisiä== * Erling Brene (1896–1980), tanskalainen säveltäjä * Erling Brøndum (1930–2017), tanskalainen poliitikko * Erling Dinesen (1910–1986), tanskalainen poliitikko * Erling Eidem (1880–1972), ruotsalainen arkkipiispa * Erling Evensen (1914–1998), norjalainen maastohiihtäjä * Erling Eriksen (1919–1996), norjalainen harmonikkataiteilija * Erling Braut Haaland (s. 2000), norjalainen jalkapalloilija * Erling Jensen (1919–2000), tanskalainen poliitikko * Erling Jevne (s. 1966), norjalainen maastohiihtäjä * Erling Kaas (1915–1996), norjalainen seiväshyppääjä * Erling Asbjørn Kongshaug (1915–1993), norjalainen kilpa-ampuja * Erling Kristensen (1893–1961), tanskalainen kirjailija * Erling Kroken (1928–2007), norjalainen mäkihyppääjä * Erling Lorentzen (1923–2021), norjalainen liikemies * Erling Nilsen (1910–1984), norjalainen nyrkkeilijä * Erling Norvik (1928–1998), norjalainen poliitikko * Erling Olsen (1927–2011), tanskalainen poliitikko * Erling Sande (s. 1978), norjalainen poliitikko * Erling Skakke (1115–1179), norjaalinen jaarli * Erling Steinvegg (?–1207), norjalainen ylimys * Erling Stordahl (1923–1994), norjalainen vammaisaktivisti * Erling Wikborg (1894–1992), norjalainen poliitikko ==Sukunimenä== * Ellida Erling (1869–1952), suomalainen kirjailija * Tapani Erling (s. 1945), suomalainen kansantaloustieteilijä ==Lähteet== Luokka:Etunimet Luokka:Luettelot henkilöistä sukunimen mukaan
Toivo Linnanvirta

Toivo Ernst Linnanvirta, käytti myös nimiä Topi Linnavirta ja Toivo Linnavirta (31. tammikuuta 1910 – 14. marraskuuta 1970) oli suomalainen klarinetisti ja saksofonisti. Hän soitti Dallapé-orkesterissa vuosina 1935–1936, 1938–1941 ja 1960–1964.Viihdemusiikin vaikuttajien elinaikoja, koonneet Tero Halvorsen, Harri Hirvi ja J. J. Marjanen. Julkaissut verkossa Viihdemusiikin Ystävien Seura ry (Web archive) Pomus.net : Dallapé (Web archive) == Lähteet == Luokka:Suomalaiset saksofonistit Luokka:Suomalaiset klarinetistit Luokka:Vuonna 1910 syntyneet Luokka:Vuonna 1970 kuolleet
Husain Faizhanov

Husain Faizhanovitš Faizhanov (, ; 1823 Simbirskin kuvernementti – 28. elokuuta 1866) oli tataarilainen historijoitsija, filologi, opettaja. Faizhanov oli "venäläisille tiedemiehille merkittävä orientalisti ja tataarikansalle ensimmäinen ammatillinen historijoitsija ja muslimikoulutusjärjestelmän uudistaja". Faizhanov syntyi nykyisin Nižni Novgorodin alueeseen kuuluvassa mišäärikylässä Safacay. (Сафаҗай, Красная Горка, Krasnaja Gorka). Faizhanov luennoi vuodesta 1854 Pietarin yliopiston itämaisten kielten tiedekunnassa. Faizhanovilla oli merkittävä rooli Kasimovin kaanikunnan epigrafian tutkimuksissa. Vuonna 1860 Faizhanov teki tarkat kopiot Kasimovin tataarien hautakivistä. Hän myös löysi Uraz-Muhammad kaanin hautakiven. Faizhanovin hankkimia materiaaleja käytti kuuluisa orientalisti V. V. Veljaminov-Zernov pääteoksessaan "Kasimovin kuninkaiden ja ruhtinaiden tutkimus" (Исследование о касимовских царях и царевичах). He myös työskentelivät yhdessä. Faizhanov kirjoitti vuonna 1862 teoksen, jonka mukaan tataarikoulutus olisi uudistuksen tarpeessa. Tekstiä ei julkaistu, mutta sen on sanottu olevan ensimmäisiä näytteitä myöhemmin jadidismin nimellä tunnetusta uudistusliikkeestä. Faizhanov suoritti pyhiinvaelluksen Mekkaan kahdesti. ==Lähteet== Luokka:Venäläiset kielitieteilijät Luokka:Venäläiset historioitsijat Luokka:Vuonna 1823 syntyneet Luokka:Vuonna 1866 kuolleet
Kauko Tekonen

Kauko Hillari Kotivalo Tekonen (14. maaliskuuta 1908 Helsinki – 13. tammikuuta 1956) oli suomalainen Dallapé-orkesterissa 1937–1938 soittanut pianisti. Tekonen soitti myös haitaria muun muassa Tivoli Toivo Sariolassa.Kansaneläkelaitoksen henkilökortit -arkisto : Vuosina 1950-1958 kuolleiden henkilöiden hakemistokortit, Tapaninen, Arvi - Thölix, Johan, jakso 1543 : TEKONEN KAUKO HILLARI KOTIVALO 14.03.1908 (Helsinki); KansallisarkistoRate Your Music : DallapéSirkus Arena, Sirkusteltta-blogi 7.1.2014 == Lähteet == == Aiheesta muualla == * Kauko Tekonen soittaa, vänrikki V.E. Koskimäen valokuva vuodelta 1942, Sotamuseo (Finna) Luokka:Suomalaiset pianistit Luokka:Suomalaiset harmonikansoittajat Luokka:Vuonna 1908 syntyneet Luokka:Vuonna 1956 kuolleet
Avinor

Avinor AS on norjalainen valtionyhtiö, joka ylläpitää lentoasemia ja muuta lentoliikenteen infrastruktuuria. Kaikkiaan se hallinnoi 44 lentoasemaa. Avinor perustettiin vuonna 2003 yhtiöittämällä entinen valtionvirasto Luftfartsverket. ==Lähteet== ==Aiheesta muualla== Luokka:Norjan ilmailu Luokka:Norjalaiset valtionyhtiöt
Pehmytjäätelö

Pehmytjäätelö eli pehmis on pehmeämpi versio jäätelöstä. Suomessa pehmikset valmistetaan yleensä pehmytjäätelömassasta, joka on valmistettu pääosin maidosta ja kermasta. Tavallinen jäätelö valmistetaan valmiiksi etukäteen ennen siirtoa myyntiin, kun taas pehmytjäätelö myydään usein suoraan pehmiskoneesta, jossa massa saa lopullisen muotonsa. Suomessa pehmytjäätelöä valmistavat muun muassa Fazer, Ingman ja Froneri Finland.> Suomessa "Pehmis" -nimellä kulkevan brändin omistaa Froneri Finland. Pehmytjäätelöä valmistetaan myös vegaanisena. ==Historia== Joidenkin lähteiden mukaan pehmytjäätelön olisi keksinyt Ison-Britannian pääministeri Margaret Thatcher, mutta tästä ei kuitenkaan ole olemassa yksimielisyyttä. Suomessa pehmis tuli myyntiin jäätelökioskeihin 1970-luvulla ja Valio alkoi myymään pehmistä vuonna 1975. ==Lähteet== ==Aiheesta muualla== Luokka:Jäätelöt
Inndyr

Inndyr on taajama Gildeskålin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,8 neliökilometriä ja asukasluku 629 vuonna 2022. ==Lähteet== Luokka:Norjan taajamat Luokka:Gildeskål
Tauno Kukko

Tauno Kukko (15. syyskuuta 1916 Kuolemajärvi – 4. syyskuuta 2001 Espoo) oli suomalainen trumpetisti, säveltäjä ja sanoittaja. Harri Aavaharju : Tauno Kukko oli monelle esimerkkinä, Jazzrytmit 27.6.2023Trumpetisti teki myös lastenlauluja. Muusikko Tauno Kukko, Helsingin Sanomat Kuolleet 3.10.2001 (Tilaajille) Tauno Kukko tuli 13-vuotiaana soitto-oppilaaksi Viipurin tykistörykmentin soittokuntaan. 17-vuotiaana hän siirtyi Helsinkiin laivaston soittokuntaan ja jäi sieltä siviiliin 1935. Hän soitti sitten Helsinginkadulla ravintola Tenhon orkesterissa kunnes siirtyi Dallapé-orkesteriin, jossa hän soitti trumpettia 1935–1939 Alvar Kososen kanssa. Jatkosodan aikana Kukko soitti merivoimien Trio Ohoi-orkesterissa ja sittemmin hän oli freelance- trumpetistina kunnes siirtyi 1949 Helsingin poliisilaitoksen palvelukseen Poliisisoittokuntaan. Hän jakoi samalla myös liikennevalistusta lapsille nukketeatterin avulla. Tauno Kukko toimi opettajana Helsingin Kansankonservatoriossa, kirjoitti lastenlauluja ja Trumpettikoulu-kirjan. Hän vietti kymmenen vuotta eläkeläisenä Floridassa kunnes palasi Suomeen 1997. Kukko kuoli 84-vuotiaana syyskuussa 2001 Espoossa. Muusikko Sakari Kukko on Tauno Kukon veljen Pauli Kukon poika.Kaisa Väisänen : Sakari Kukko - elämä, ura ja tuotanto : Pala suomalaisen populaarimusiikin historiaa vuodesta 1953 nykypäiviin, musiikkitieteen pro gradu-tutkielma, Taiteiden tutkimuksen laitos, Humanistinen tiedekunta, Helsingin yliopisto 2004, sivu 18 == Kirjallista tuotantoa == * Lasten liikennekirja sanoin ja sävelin. Otava 1961 == Lähteet == Luokka:Suomalaiset trumpetistit Luokka:Suomalaiset säveltäjät Luokka:Vuonna 1916 syntyneet Luokka:Vuonna 2001 kuolleet
Jacksonin piirikunta (Missouri)

Jacksonin piirikunta () on Yhdysvaltojen Missourin osavaltiossa sijaitseva piirikunta. Sen väkiluku oli 717 204 vuonna 2020, ja se oli väkiluvultaan osavaltion toiseksi suurin piirikunta. Piirikunnan hallintokeskukset ovat Kansas Cityn ja Independencen kaupungit. Piirikunta on perustettu vuonna 1826. == Väestö == Vuonna 2020 Jacksonin piirikunnan 717 204 asukkaasta valkoisia oli 70,0 %, mustia 23,4 %, aasialaisia 2,0 %, alkuperäisasukkaita 0,7 % ja Tyynenmeren alkuperäisasukkaita 0,3 %. Asukkaista 3,6 % kuului kahteen tai useampaan rotuun. 9,4 % asukkaista puhui kotonaan jotain muuta kieltä kuin englantia ja 5,9 % asukkaista oli syntynyt ulkomailla. == Lähteet == == Aiheesta muualla == Luokka:Missourin piirikunnat
Benjamin Rautiainen

Benjamin Rautiainen (s. 12. kesäkuuta 2005 Tampere) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä, mutta Rautiainen osaa pelata myös laidassa. == Ura == === Seuraura === Rautiainen aloitti kiekkokoulun omien sanojensa mukaan noin viisivuotiaana. Hänen kasvattajaseuransa on Tappara. Rautiainen siirtyi juniorina sittemmin kuitenkin Tampereen Ilvekseen. Kaudella 2020–2021 Rautiainen voitti U16-sarjan piste-, maali- ja syöttöpörssin tehtyään 24 ottelussa peräti 2.83 pisteen ottelukohtaisella keskiarvolla tehot 28+40=68. Hänet valittiin U16 SM-sarjan toiseen tähdistökentälliseen. Kauden 2022–2023 Rautiainen aloitti Ilveksen U18-joukkueessa, mutta hän siirtyi vain neljän siellä pelatun ottelun jälkeen kasvattajaseuransa Tapparan U20-joukkueeseen. Rautiainen voitti kauden päätteeksi U20 Suomen-mestaruuden. Toukokuussa 2023 Rautiainen teki kaksivuotisen juniorisopimuksen Tapparan SM-liigajoukkueen kanssa. Hän aloitti kauden 2023–2024 seuran U20-joukkueessa, jonka paras pistemies ja maalintekijä Rautiainen oli tehoilla 29+33=62. Hän jakoi koko U20 SM-sarjan pistepörssin kolmannen sijan KooKoon Simo Heinosen ja Kärppien Arttu Alasiuruan kanssa. Rautiainen voitti myös koko pudotuspelien pistepörssin tehtyään kahdeksassa ottelussa tehot 8+10=18. Hän voitti myös sarjan tehotilaston lukemalla +12. Rautiainen voitti kauden päätteeksi U20 SM- pronssia. Hän debytoi kauden aikana myös SM-liigassa, jossa Rautiainen pelasi kolme runkosarjaottelua tehden yhden maalin. Hän teki liigadebyyttinsä 20. lokakuuta 2023 SaiPaa vastaan. Rautiainen merkittiin Tapparan nelossentteriksi laidoilleen Radek Mužík ja Oskari Luoto. Hän sai ottelussa jääaikaa 11.54 minuuttia. Rautiainen teki ottelussa myös liigauransa avausmaalin. Hän sai myös yhden kahden minuutin jäähyn koukkaamisesta. Maaliskuussa 2024 Rautiainen teki Tapparan kanssa kaksivuotisen SM-liigasopimuksen. === Maajoukkueura === Rautiainen valittiin vuoden 2025 nuorten MM-kilpailuihin ja voitti Suomen joukkueessa hopeaa. Hän ratkaisi välieräottelun Ruotsia vastaan jatkoaikamaalillaan ylivoimalla. Yhteensä Rautiainen on pelannut 26 nuorten ja seitsemän poikien maaottelua. == Pelityyli == Rautiainen on luonnehtinut olevansa pelaaja, joka näkee kentän ja pelaajat laajasti sekä löytää ketjukaverit syötöillään. Hänen mukaansa hänen vahvuutensa tulevat esiin hyökkäyspäässä. Rautiaisen mukaan hän pystyy tekemään melko luovia asioita kiekollisessa roolissa. Hän on pitänyt itseään enemmän syöttelijänä kuin maalintekijänä. Rautiainen on maininnut esikuvakseen Sidney Crosbyn. == Muuta == Rautiaisen isoveli Emil pelasi jääkiekkoa puolustajana 16-vuotiaaksi asti. == Tilastot == 2021–2022 Ilves U20-SM 31 10 10 20 24 – – – – – 2022–2023 Tappara U20-SM 30 10 15 25 16 12 6 4 10 6 2023–2024 Tappara U20-SM 36 29 33 62 49 8 8 10 18 8 Tappara SM-liiga 3 1 0 1 2 – – – – – 2024–2025 Tappara SM-liiga JMM 7 2 2 4 0 1 kausi yhteensä SM-liiga 3 1 0 1 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Tapparan pelaajat Luokka:Vuonna 2005 syntyneet Luokka:Elävät henkilöt
Juhana Hyvä

Juhana Hyvä voi tarkoittaa seuraavia historiallisia hallitsijoita: *Juhana II, Ranskan kuningas 1350–1364 *Juhana I, Portugalin kuningas 1385–1433 *Juhana II, Liechtensteinin ruhtinas 1858–1929
Astilbeae

Astilbeae on rikkokasvien (Saxifragaceae) heimoon kuuluva tribus, johon kuuluu kolme sukua: jaloangervot (Astilbe), kilpiangervot (Astilboides) ja valeangervot (Rodgersia). Lajeja tribuksessa on yhteensä 24 ja muunnoksia 13. Astilbeae-tribuksen lajit ovat luultavasti lähtöisin Japanin ja Korean niemimaan alueilta sekä nykyisen Kiinan Jilinin ja Liaoningin maakuntien itäosista. Myös tribuksen lajien nykyinen esiintymiskeskittymä on samalla seudulla, joskin tietyt lajit kasvavat nykyisin varsin kaukana tuolta alueelta. Kaiken kaikkiaan tribuksen lajeja kasvaa luontaisina Nepalista Filippiineille ja Japaniin ulottuvalla alueella sekä Jaavalla ja Yhdysvaltojen itäosissa. Aasiasta Pohjois-Amerikkaan tribuksen lajit ovat levinneet luultavasti Beringinsalmen kohdalla olleen maayhteyden kautta, vaikka tribuksen lajeja ei nykyisin kasvakaan itäisimmässä Siperiassa tai suuressa osassa Pohjois-Amerikkaa. Tämä lajien nykyinen puuttuminen noilta alueilta saattaa olla seurausta kvartäärikauden jääkausista, jotka ovat hävittäneet tribuksen lajit noilta alueilta sukupuuttoon. == Suvut == * jaloangervot (Astilbe) * kilpiangervot (Astilboides) * valeangervot (Rodgersia) == Lähteet == Luokka:Rikkokasvit
Olavi Koskela

Olavi August Koskela (28. maaliskuuta 1912 Seinäjoki – 26. huhtikuuta 2001 Helsinki) oli suomalainen kapellimestari, säveltäjä, sovittaja, trumpetisti ja soitonopettaja.Olavi Koskelan Trumpettitunneilla kirjan esittelysivuKansalliskirjasto : Olavi KoskelaPomus.net : Olavi Koskela (Web archive) Koskela soitti Helsingissä Rainbow-orkesterissa ja hän oli myös Dallapé-orkesterin soolotrumpetistina. Vuonna 1951 hän perusti Olavi Koskelan orkesterin. Tämä tanssiorkesteri esitti 1950-luvulla Glenn Miller-tyylistä swingiä muun muassa Linnanmäellä, Hämäläisten talolla, Ostrobotnialla ja Vanhalla ylioppilastalolla. Orkesteri oli koossa aina vuoteen 1964 saakka. Koskela oli Radion sinfoniaorkesterin ja Radion viihdeorkesterin trumpetistina 1952–1972 ja hän jäi eläkkeelle 1972. Koskela johti Helsingin työväenyhdistyksen puhallinorkesteria 1969–1979 sekä useiden vuosien ajan Helsingin NMKY:n Big Bandiä, Helsingin liikennelaitoksen soittokuntaa ja Postin sinfoniaorkesteria. Hän oli Suomen Trumpettikillan ensimmäisiä kunniajäseniä. Olavi Koskela sai director musices-arvonimen 1987. Hänet on haudattu Malmin hautausmaalle Helsinkiin. == Kirjallisuutta == * Olavi Koskela: Trumpettitunneilla - Trumpetlessons with Olavi Koskela. Ari Heinonen, Lahti 2008 == Lähteet == Luokka:Suomalaiset trumpetistit Luokka:Suomalaiset kapellimestarit Luokka:Suomalaiset säveltäjät Luokka:Vuonna 1912 syntyneet Luokka:Vuonna 2001 kuolleet
Gildeskålin vanha kirkko

Gildeskålin vanha kirkko on Gildeskålin kunnassa Norjassa sijaitseva keskiaikainen kivikirkko. Se on rakennettu 1100-luvulla. ==Lähteet== ==Aiheesta muualla== vanha kirkko Luokka:Norjan kivikirkot
Michaloff Wigdehl

Michaloff Wigdehl (16. heinäkuuta 1856 Gildeskål – 14. heinäkuuta 1921 Oslo) oli norjalainen taidemaalari. Hänen opettajiaan olivat muun muassa Harriet Backer ja Laurits Tuxen. Wigdehl tunnetaan Pohjois-Norjan ja Huippuvuorten maisemia esittävistä synkkäsävyisistä maalauksista. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1856 syntyneet Luokka:Vuonna 1921 kuolleet
Knutsen & Ludvigsen

Knutsen & Ludvigsen oli norjalainen lastenmusiikkia esittänyt duo. Yhtyeen perustivat Øystein Dolmen ("Knutsen") ja Gustav Lorentzen ("Ludvigsen") Trondheimissa vuonna 1970. He voittivat vuoden lastenlevyn Spellemannprisen- palkinnon vuosina 1972 ja 1983. Vuonna 1987 Dolmen ja Lorentzen lähtivät soolourille, mutta palasivat duoksi vuonna 1999 ja tekivät satunnaisesti keikkoja, kunnes Lorentzen kuoli vuonna 2010. Yhtyettä pidetään yhtenä Norjan musiikkihistorian merkittävimmistä lastenmusiikin saralla, ja laulajien esittämistä hahmoista Knutsenista ja Ludvigsenista on tehty myös teatterinäytelmiä sekä vuonna 2015 animaatioelokuva, joka palkittiin parhaan lastenelokuvan Amandalla. ==Albumit== * Knutsen & Ludvigsen (1970) * Brunost no igjæn? (1972) * Tut - Knutsen og Ludvigsen nr. 3 (1974) * Ned med Nidaros (1975) * Du milde Mozart! (1977) * Fiskepudding! Lakrisbåter! (1980) * Juba Juba (1983) ==Lähteet== ==Aiheesta muualla== Luokka:Norjalaiset duot Luokka:Lastenmusiikki
Nahal Oz

Nahal Oz () on kibbutsi Israelin Eteläisellä hallintoalueella. Sen asukasluku oli vuonna 2021 yhteensä 470. ==Maantiede== Nahal Oz sijaitsee Israelin Eteläisellä hallintoalueella lähellä Gazan kaistaa. ==Historia== Nahal Ozin kibbutsi perustetiin vuonna 1951. Alkujaan se oli sotilaskoulutusta antaneen Nahal-liikkeen tukikohta. Nimen osa Oz viittaa Gazan heprealaiseen nimeen Azzah, joka on johdettu samasta juuresta oz, tarkoittaen vapaasti käännettynä "voimaa". Kibbutsin perustamisen jälkeen paikalle saapui uusia juutalaisia siirtolaisia esimerkiksi Etelä-Amerikasta. Kibbutsin alkuvuosina ennen Suezin kriisiä ja myöhempää kuuden päivän sotaa kibbutsia tulitettiin usein Gazan puolelta. Vuosina 1997–1998 kibbutsin toimintoja alettiin yksityistää, mikä johti taloudellisiin ongelmiin ja monien paikallisten muuttoon muualle. Aamulla 7. lokakuuta 2023 joukko Hamasin taistelijoita soluttautui kibbutsiin, jossa he surmasivat ja kaappasivat siviilejä. ==Väestö== Vuonna 2021 Nahal Ozin asukasluku oli 470. 1990-luvun puolivälillä vastaava lukema oli 495 ja vuonna 2002 288. == Lähteet == == Aiheesta muualla == Luokka:Israelin kaupungit
Eratin piiri

Erátin piiri (, aiemmin myös Distrito de Namapa-Erati) on Mosambikin Nampulan maakunnan pohjoisosassa sijaitseva piiri. Piirin keskus on Namapan taajama (Namapa-Erati, Eráti). Se sijaitsee linnuntietä 166 kilometriä ja maanteitse 227 kilometriä aluekeskus Nampulasta koilliseen. Mosambikin kansallinen maantie N1 (Estrada Nacional Número Um, EN-1) kulkee piirin kautta. Eratin piirin naapurina ovat idässä Memban piiri, etelässä Nacaroan piiri ja Muecaten piirit lännessä Mecubúrin piiri sekä pohjoisessa Cabo Delgadon maakunnan Namunon ja Chiúren piirit. Piirin väkiluku oli Mosambikin tilastokeskuksen (INE) ennusteen mukaan 449 578 vuonna 2022. Väestönlaskennoissa asukasluvuksi saatiin 210 239 (VL 1997), 263 146 (2007) ja 387 713 (VL 2017). Eratin piirin pinta-ala on 5 751 neliökilometriä (2022, 2005) (tosin erään lähteen yllättävä, ilmeisen virheellinen väite on: 9 773 km²). Piiri jakautuu kolmeen hallinnolliseen alueseen: P.A de Alua, P.A de Namapa ja P.A de Namiroa. Nämä jakautuvat yhteensä kymmeneen paikkakuntaan (locadidades). Vuonna 2021 lukutaidottomia oli 60,5 prosenttia väestöstä, vuonna 1997 heitä oli jopa 87,1 prosenttia piirin väestöstä. Miesten lukutaitoprosentti oli tuolloin oleellisesti korkeampi kuin naisten. Paikallinen pääkieli on emakuwa, joka oli äidinkielenä 84 prosentilla väestöstä. Mosambikin virallista kieltä portugalia osasi tuolloin vain 15,7 väestöstä (1997). Pääelinkeino on maatalous. Paikallisia maataloustuotteita ovat muun muassa maissi, riisi, maniokki, lehmänpapu, kyyhkynherne, maapähkinä ja puuvilla. == Lähteet == Luokka:Nampulan maakunta Luokka:Mosambikin piirit
Alnesin majakka

Alnesin majakka () on Gisken kunnassa Møren ja Romsdalin läänissä Norjassa sijaitseva majakka. Se perustettiin vuonna 1853 ja automatisoitiin sekä jätettiin miehittämättömäksi 1982. ==Lähteet== ==Aiheesta muualla== Luokka:Norjan majakat Luokka:Giske
Gisken kirkko

Gisken kirkko () on Gisken kunnassa Møren ja Romsdalin läänissä Norjassa sijaitseva keskiaikainen kivikirkko. Se on rakennettu noin vuonna 1130 ja muodoltaan pitkäkirkko. ==Lähteet== ==Aiheesta muualla== kirkko Luokka:Norjan kivikirkot
Muuratsalo (Jyväskylä)

Muuratsalo on Jyväskylän 33. kaupunginosa entisen Säynätsalon kunnan alueella. Se kattaa Päijänteen Muuratsalon saaren Jyväskylään kuuluvan osan kokonaan; saaren eteläosa kuuluu Muuramen kuntaan. Lemmensilta yhdistää Muuratsalon Lehtisaareen. Suurin osa kaupunginosan asutuksesta on saaren pohjoisosassa, mutta myös itärannalla Kortepellon eteläpuolella on kaavoittamatontaJyväskylän karttapalvelu: Kaavat, kiinteistöt ja metsät > Asemakaavat määräyksineen asutusta. Saaren keskiosassa ei ole asutusta. Kahdella kaupunginosan asuinalueella on oma nimensä: Satasarvisen koillispuolella sijaitsevan niemen asuinaluetta kutsutaan Haikaksi ja kaakkoispuolella Hauhonselän rannalla olevaa asuinaluetta Kortepelloksi. Kaupunginosassa toimii Muuratsalon päiväkotikoulu. == Lähteet == Luokka:Säynätsalo (suuralue) Luokka:Jyväskylän kaupunginosat Luokka:Muuratsalo
Naturgy

Naturgy Energy Group S. A. (aiemmin Gas Natural Fenosa) on espanjalainen monikansallinen maakaasu- ja sähköenergiayhtiö. Sen pääkonttori on hallinnollisesti Barcelonassa, mutta laillisesti Madridissa. (web.archive.org) == Toiminta == Naturgy jakelee maakaasua, tuottaa sähköä ja hallinnoi maakaasuun liittyvää infrastruktuuria ja kuljetuskalustoa. Yhtiön toiminta- alueita ovat Espanjan lisäksi pääosin Australia, Latinalainen Amerikka, Yhdysvallat ja jotkut Euroopan maat. Yhtiö perustettiin nimellä Gas Natural vuonna 1991, kun espanjalaisia kaasuyhtiöitä yhdistyi. Vuonna 2018 päätettiin nimen vaihdosta Naturgyksi. Naturgyn suurimmat omistajat ovat La Caixa ja Repsol. == Lähteet == Luokka:Maakaasuyhtiöt Luokka:Espanjalaiset energiayhtiöt Luokka:IBEX 35 -indeksi
Aigueperse (Puy-de-Dôme)

Aigueperse on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee Buronjoen varrella noin 30 kilometriä Clermont- Ferrandin kaupungista pohjoiseen. Kunnan keskusta oli keskiajalla muurien ympäröimä muinaisen Montpensierin ruhtinaskunnan pääkaupunki. Keskusta on kehittynyt pitkänomaiseksi sitä halkovan pääkadun Grande-ruen varrelle. 1200-luvun alussa rakennettua Notre-Damen kirkkoa pidetään yhtenä Auvergnen ensimmäisistä goottilaisista rakennuksista. Kirkossa on useita vanhoja maalauksia, kuten Benedetto Ghirlandaion teos Nativité sekä jäljennös Andrea Mantegnan maalauksesta Pyhä Sebastianus. Alkuperäinen on nähtävillä Louvressa. Aiguepersen Sainte-Chapelle on yksi Ranskan jäljellä olevista "Pyhistä kappeleista". Sen on rakentanut kuninkaallisen perheen jäsen kreivi Louis de Bourbon-Montpensier. Kaupunkiin rakennettiin vuonna 1650 Ursulian luostari. Sen rakennutti Montpensierin herttuatar Grande Mademoiselle, joka oli Ranskan kuninkaan Ludvig XIV:n serkku. Luostari toimi tyttöjen korkeakouluna, jota ursuliininunnat johtivat. Ranskan suuren vallankumouksen aikana se muutettiin kaupungintaloksi. Kaupungintalon pihalle vievän sisäänkäynnin päällä on vuonna 1794 rakennettu kellotapuli. Kellossa on kolme 1300-luvulta peräisin olevaa puupatsasta, Jacquemartia, jotka lyövät kelloja. Tiedosto:Andrea Mantegna 088.jpg|Andrea Mantegnan maalaus Pyhä Sebastianus Tiedosto:Aigueperse - Sainte-Chapelle -1.jpg|Sainte-Chapelle Tiedosto:Aigueperse.Hôtel de ville1.JPG|Kaupungintalo Tiedosto:Hôtel de ville d'Aigueperse_Beffroi.jpg|Kaupungintalon kellotorni ==Lähteet== ==Aiheesta muualla== Luokka:Puy-de-Dômen kunnat
Aigueperse

Aigueperse voi tarkoittaa seuraavia: * Aigueperse, kunta Puy-de-Dômen departementissa Ranskassa * Aigueperse, kunta Rhônen departementissa Ranskassa.
Carl Gustaf von Schantz

Carl Gustaf von Schantz (23. syyskuuta 1896 – 28. heinäkuuta 1954) oli suomalainen radioalan pioneeri ja radiotehtailija.Suomen Radiohistoriallinen Seura ry - Keskustelufoorumi › Yleistä radiohistoriasta › 20-luvun radiotehtailijat 18.02.2023 Schantz kävi Helsingin ruotsalaisen normaalilyseon ja vuonna 1914 hän matkusti Saksaan opiskellakseen kipinäsähkötystä. Hän ehti oleskella Saksassa muutamia kuukausia ja oli juuri päässyt opiskelemaan Darmstadtin teknilliseen korkeakouluun kun ensimmäinen maailmansota alkoi ja Schantz joutui palaamaan Suomeen. Hän jatkoi ominpäin radioalan opiskelua ja Suomen sisällissodan aikana huhtikuussa 1918 hänestä tuli Valkoisen kaartin radio-osaston johtaja. Toukokuun alussa hän rakensi Teknilliselle korkeakoululle langattoman lennättimen lähetysaseman. Toukokuun 1918 lopulla valkoisten Pohjois- ja Etelä-Suomen armeijat radio-osastoineen yhdistettiin ja Schantz toimi sitten radiolaboratorion johtajana joulukuuhun 1918 saakka. Schantz valmisti Ruotsalaiselle normaalilyseolle teslakoneen sekä langattoman lennättimen lähettimen ja vastaanottimen. Hän rakensi myös sähkö- ja radioalan opetusvälineitä Koulutarpeiden keskusliikkeelle ja kirjoitti Nuori Voima- lehteen nimimerkillä S:z.Nuoren Voiman uranuurtajapoikia. Carl Gustaf von Schantz, nuori keksijä ja koneittenrakentaja, Nuori voima, 01.01.1919, nro 7, s. 13, Kansalliskirjaston digitaaliset aineistot Schantz toimi sittemmin AEG:n radio-osaston päällikkönä, kauppalaivojen radiosähköttäjäkurssien opettajana ja vuodesta 1945 Elektro Oy:n toimitusjohtajana. Hän perusti yhdessä Fenno Radion perustajiin kuuluneen Eric Lindenin ja Alfred W. Nymanin kanssa vuonna 1926 Suomen Langaton Lennätin ja Puhelin-nimisen yhtiön, joka asensi, korjasi ja valmisti lennätin- ja puhelinputkilähettimiä sekä valmisti myös radiovastaanottimia. Ensimmäisen radiopuhelinaseman yhtiö asensi Suomen Höyrylaiva Oy:n S/S Aegir-laivaan. Schantz rakensi myös Viipuriin pystytetyn yleisradiolähettimen, joka siirrettiin myöhemmin Sortavalaan. Yhtiö meni konkurssiin 1931.C. G. von Schantz : Radio 25 vuotta sitten, Suomen Tietoliikennetekniset ry:n sivut == Lähteet == Luokka:Radioamatöörit Luokka:Radiotoiminta Luokka:Suomen sisällissodan valkoiset Luokka:Vuonna 1896 syntyneet Luokka:Vuonna 1954 kuolleet
Kauko Laitinen

Kauko Laitinen (s. 10. toukokuuta 1951 Kangasniemi) on suomalainen Itä-Aasian kulttuurien tutkija, joka väitteli sosiologian tohtoriksi Tokion yliopistosta vuonna 1985. Hän opiskeli yleistä valtio-oppia Helsingin yliopistossa valmistuen maisteriksi vuonna 1975, jonka jälkeen hän siirtyi Kiinaan opiskelemaan paikallista kieltä Pekingin kieli-instituutissa ja historiaa Pekingin ja Nanjingin yliopistoissa. Laitinen aloitti lokakuussa 1979 Tokion yliopistossa viiden vuoden mittaiset opinnot Kiinan ja Japanin välisistä suhteista. Laitinen johti Suomen Japanin-instituuttia vuosina 2011–2014 ja 2016–2017. Kiinan kielen opetusta Suomessa hän edisti tuomalla Konfutse- instituutin Helsingin yliopistoon ja toimimalla sen johtajana päätoimisesti 2007–2011. Hän oli Suomi–Kiina-seuran hallituksessa 2010–2017. == Lähteet == == Aiheesta muualla == * Luokka:Suomalaiset sinologit Luokka:Japanologit Luokka:Vuonna 1951 syntyneet Luokka:Elävät henkilöt
Porvoon helluntaiseurakunta

Porvoon helluntaiseurakunta on vuonna 1949 perustettu porvoolainen helluntaiseurakunta. Seurakunnan pastori on Ari Niemi. Seurakunnan toimitilat sijaitsevat Porvoon keskustassa Adlercreutzinkadulla. Seurakuntaan kuuluu noin 250 jäsentä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö sekä lähetystyö Fida Internationalin kanssa. Porvoon helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.<ref name="media/> == Katso myös == * Uskonto Uudellamaalla * Helluntaiherätys Suomessa * Porvoon Filadelfia-seurakunta * Porvoon suomalainen seurakunta == Lähteet == Helluntaiseurakunta Luokka:Suomen helluntaiseurakunnat
Arvo Perälä (kauppaneuvos)

Arvo Lauri Perälä (s. 12. heinäkuuta 1937 Korpilahti) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 21.10.2023. Perälän vanhemmat olivat maanviljelijä Vihtori Perälä ja emäntä Martta Aliina Kaistinen. Perälä kävi kansakoulun ja on suorittanut useita erilaisia kaupan alan ja liikkeenjohdon koulutuksia. Hän oli Pohjois- Päijänteen Osuusliikkeen myyjä Korpilahdella 1953–1955, Osuusliike Tuen myyjä Karkkilassa 1955–1958, Osuusliike Voiman myymälänhoitaja Tampereella 1958–1960, Osuuskauppa Mäki-Matin myyntityön neuvoja Jyväskylässä 1960–1962 ja myymälätarkastaja 1962–1964, Osuusliike Onnin osto- ja myyntipäällikkö Lappeenrannassa 1967–1970, Osuusliike Kansanvoiman toimitusjohtaja Rautalammilla 1970–1974, Osuusliike Onnin toimitusjohtaja 1974–1977, Osuuskauppa Mäki-Matin toimitusjohtaja 1977–1983. E-osuuskunta Ekan kenttäjohtaja Helsingissä Perälä oli 1983–1985 ja vähittäiskaupan toimialajohtaja 1985–1988 sekä Osuuskunta Eka-yhtymän liiketoimintaryhmä Tradekan toimitusjohtaja 1988–1991 ja samalla yhtymän hallituksen jäsen. Perälällä on lisäksi ollut useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1988.EKAn vähittäiskaupan toimitusjohtaja erosi.Helsingin Sanomat, 6.4.1991, s. B10. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1937 syntyneet Luokka:Elävät henkilöt
Mikkelin helluntaiseurakunta

Mikkelin helluntaiseurakunta on vuonna 1933 perustettu mikkeliläinen helluntaiseurakunta. Seurakunnan pastori on Toni Rautiainen. Seurakunnan toimitilat sijaitsevat Mikkelin keskustassa Porrassalmenkadulla. Seurakuntaan kuuluu noin 330 jäsentä. Seurakunnan toimintaan kuuluvat jumalanpalvelukset ja rukousillat, pienryhmät, nuoriso-, varhaisnuoriso-, ja lapsityö sekä lähetystyö. Seurakunta osallistuu lähetystyön tukemiseen Fida Internationalin ja Avainmedian kautta. Seurakunta julkaisee Yhteys-lehteä. Mikkelin helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta. == Katso myös == * Helluntaiherätys Suomessa * Mikkelin tuomiokirkkoseurakunta == Lähteet == Helluntai Luokka:Suomen helluntaiseurakunnat
Hämeenlinnan helluntaiseurakunta

Hämeenlinnan helluntaiseurakunta on vuonna 1929 perustettu hämeenlinnalainen helluntaiseurakunta. Seurakunnan johtava pastori on Heikki Tyrni. Seurakunnan toimitilat sijaitsevat Hämeenlinnan keskustassa Turuntiellä. Seurakuntaan kuuluu noin 500 jäsentä. Seurakunnan toimintaan kuuluvat jumalanpalvelusten ja rukouskokousten lisäksi opiskelijaillat sekä lapsi- ja nuorisotyö. Lähetystyötä seurakunta tekee Itävallassa, Israelissa ja Venäjän Karjalassa. Hämeenlinnan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.<ref name="media/> == Historia == Helluntaiherätys saapui Hämeenlinnaan 1920-luvulla. Hämeenlinnan helluntaiseurakunta perustettiin vuonna 1929 nimellä Hämeenlinnan Saalem- seurakunta. Järjestyksessään neljännet helluntaiherätyksen valtakunnalliset kesäjuhlat järjestettiin Hämeenlinnassa heinäkuussa 1948. Tapahtumaan osallistui noin 3 000 vierasta. Ulkomaisena puhujavieraana juhlissa oli ruotsalainen veli Zettersten. Suomalaisia puhujia juhlilla oli yli 40. 1960–1980-luvuilla kesäkonferenssi järjestettiin useaan otteeseen naapurikunta Hattulassa, jossa sijaitsi helluntaiherätyksen raamattuopisto. == Katso myös == * Helluntaiherätys Suomessa * Hämeenlinna-Vanajan seurakunta == Lähteet == == Aiheesta muualla == Luokka:Hämeenlinnan seurakunnat Luokka:Suomen helluntaiseurakunnat
Lappeenrannan helluntaiseurakunta

Lappeenrannan helluntaiseurakunta eli Lappeenrannan Betania on vuonna 1925 perustettu lappeenrantalainen helluntaiseurakunta. Seurakunnan pastori on Mika Turunen. Seurakunnan toimitilat sijaitsevat Lappeenrannan keskustassa Armilankadulla. Seurakuntaan kuuluu noin 470 jäsentä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten lisäksi lähetystyö, lapsi- ja nuorisotyö sekä avioliittotyö. Lisäksi seurakunta järjestää solutyötä, perhetyötä sekä erilaista musiikkitoimintaa. Lappeenrannan helluntaiseurakunnan yhteydessä on toiminut Royal Rangers-partiojärjestö. Seurakunnan tilaisuuksia lähetetään muun muassa TV7:n televisio- ja verkkokanavilla. == Historia == Lappeenrantalaiset helluntalaiset olivat jo 1910-luvun alussa järjestämässä tilaisuuksia Viipurissa. Vuonna 1912 pelastusarmeijalainen Albin Vepsäläinen järjesti helluntailiikkeen kokouksia Lappeenrannassa. Vepsäläisen toiminnan kautta Lappeenrannassa levitettiin Ristin Voitto-lehteä sekä venäläisille sotilaille Pobeda Krista-lehteä. Muita alkuaikojen julistajia olivat myös Juho Turunen ja Pekka Hakkarainen. Thomas Ball Barratt vieraili Lappeenrannassa kahteen otteeseen. Lappeenrannan helluntaiseurakunta perustettiin 16. elokuuta 1925. Seurakunnan nimeksi tuli Betania, joka on myös paikan nimi Raamatussa. Seurakunnan omat kokoustilat rakennettiin vuonna 1952 ja seurakunta rekisteröityi vuonna 1956. == Tapahtumat == === Kesäjuhlat === Helluntaiherätyksen valtakunnalliset kesäjuhlat on järjestetty Lappeenrannassa kaksi kertaa. Ensimmäiset, järjestyksessään viidennet, kesäjuhlat järjestettiin vuonna 1949, jolloin tapahtumaan osallistui 3 500 vierasta. Toisen kerran kesäkonferenssi järjestettiin vuonna 1982 tunnuksella Nyt on otollinen aika. == Katso myös == * Helluntaiherätys Suomessa * Lappeenrannan seurakunta == Lähteet == Luokka:Lappeenrannan seurakunnat Luokka:Suomen helluntaiseurakunnat
Charles Chester

Charles Henry Chester (s. 27. marraskuuta 1885 Lontoo) oli englantilaissyntyinen Suomeen muuttanut insinööri. Hän käynnisti 1920-luvun lopulla amerikansuomalaisten artistien tekemien äänilevyjen myynnin Suomessa. Suomen Radiohistoriallinen Seura ry - Keskustelufoorumi › Yleistä radiohistoriasta › 20-luvun radiotehtailijat 27.08.2023Sextioåring, Hufvudstadsbladet, 27.11.1945, nro 321, s. 6, Kansalliskirjaston digitaaliset aineistot Chester opiskeli Kings Collegessa ja Northampton Institutessa Lontoossa ja toimi vuosina 1911–1918 Ruotsissa Graham Brothers-yhtiön sähkömittarikojeiden valmistamon johtajana. Hän oli sitten lyhyen aikaa Venäjällä saman yhtiön palveluksessa kunnes hänes kutsuttiin ensimmäisen maailmansodan loppuvaiheessa Englannin lentokoneteollisuuden palvelukseen. Helsingin Sanomat 27.11.1955 (Suomen Radiohistoriallinen Seura ry) Chester muutti 1919 Suomeen ja oli työssä turkulaisessa Hj. Lindbergin insinööritoimistossa perustean sinne sähkökojeiden valmistamon. Toimiston mentyä 1922 konkurssiin Chester työskenteli Oy Gottfrid Strömbergin palveluksessa. Vuonna 1925 hän perusti Chester Radio-House nimisen liikkeen, joka myi aluksi Radioaitta Oy:n konkurssipesän jäämistöä ja valmisti myös radiovastaanottimia. Chester Radio-House lakkautettiin vuonna 1927 ja Chester perusti sitten yhdessä Jarl A. Wasastjernan ja Elias Hydenin kanssa Ab Chester Radio Oy:n, sittemmin Oy Chester Ab. Tämä yhtiö jatkoi radiovastaanottimien valmistusta ja edusti Amplion ja Igranic-yhtiöiden tuotteita. Chester oli yhtiön johdossa vuoteen 1946 saakka. Välirauhan aikana 1940–1941 hän oli myös Englannin Suomen-lähetystön palveluksessa. Chester avasi vuonna 1925 radio- ja gramofoniliikkeen Helsinkiin. Hän myi liikkeessä aluksi ruotsalaisia, saksalaisia ja yhdysvaltalaisia äänilevyjä mutta alkoi sitten etsiä paremmin suomalaiseen makuun sopivaa musiikkia. Chester neuvotteli Lontoossa Columbia Records -yhtiön kanssa ja teki sopimuksen amerikansuomalaisten esiintyjien Columbialle tekemien äänilevyjen levittämisestä Suomessa. Chesterin liike myi vuosina 1928–1930 Suomessa kymmeniä tuhansia tällaisia äänilevyjä. Äänilevyjen joukossa oli muun muassa valssi Meren aallot, jonka olivat Columbialle levyttäneet amerikansuomalaiset muusikko Antti Kosola ja laulaja Leo Kauppi (1900–1938). Tätä äänilevyä Chester myi Suomessa 17 000 kappaletta. Chester levitti Suomeen myös Columbialle levytettyä amerikansuomalaista työväenmusiikkia, muun muassa marssit Kansainvälinen, Proletaarit nouskaa ja Vapaa Venäjä sekä balladi Punavangin laulu. Chesterin myymien äänilevyjen ostajakunta Suomessa koostui maalaisväestöstä ja kaupunkien työväestöstä.Marko Tikka - Sami Suodenjoki : Divided Nation on Records : The Transnational Formation of Finnish Popular Music During the Gramophone Fever, Palgrave Macmillan 2021, chapter 6, sivut 142-147 == Lähteet == Luokka:Brittiläiset insinöörit Luokka:Suomen englantilaiset Luokka:Vuonna 1885 syntyneet Luokka:Kuolinvuosi puuttuu
Pietarin neuvoston määräys nro 1

Pietarin neuvosto antoi 14. maaliskuuta vuonna 1917 helmikuun vallankumouksen yhteydessä Pietarin sotilaspiireille käskyn numero 1. Sillä määrättiin armeijan yksiköihin perustettavaksi sotilaiden neuvostot, jotka ryhtyivät purkamaan armeijan hierarkkisia rakenteita ja jotka asettivat omat edustajansa Pietarin neuvostoon. Käskyllä numero 1 armeija alistettiin Pietarin neuvoston alaisuuteen. Duuman asettaman väliaikaisen komitean päätökset olivat toteutettavissa vain, jos ne eivät olleet ristiriidassa Pietarin neuvoston päätösten kanssa. Kaikki aseet joutuivat sotilaiden neuvostojen hallintaan eikä niitä annettu upseereille. Käsky numero yksi luhisti vanhan sotilaskurin ja määritti uuden järjestyksen, jolla valta armeijassa hajautettiin, mikä oli vallankumouksellista. Käsky lisäsi sotilaskarkuruutta entisestään. == Lähteet == Luokka:Venäjän vallankumous Luokka:1917
Joensuun helluntaiseurakunta

Joensuun helluntaiseurakunta (aik. Joensuun Siion-seurakunta) on vuonna 1928 perustettu joensuulainen helluntaiseurakunta. Seurakunnan johtava pastori on Jussi-Pekka Tahvanainen. Seurakunnan toimitilat sijaitsevat Joensuun Niinivaaralla Niinivaarantiellä. Seurakunta kuuluu Suomen Helluntaikirkko -kirkkokuntaan. Seurakuntaan kuuluu noin 720 jäsentä. Jäsenistä noin kolmannes asuu lähikuntien alueella. Seurakunnalla on rukoushuoneet myös Pyhäselässä, Polvijärvellä ja Uimaharjussa. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, musiikkitilaisuudet, pienryhmät sekä lähetystyö Japanissa ja Kosovossa. Seurakunta tekee yhteistyötä Fida Internationalin kanssa. Seurakunta pitää myös kirpputoria. Joensuun helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta. Vuoden 1928 baptistien juhlilla perustettiin 55 jäsenen voimin helluntaiseurakunta nimellä Kristuksen seurakunta Lehmossa. Seurakunnan toiminta siirtyi 1930-luvulla Joensuuhun ja vuonna 1936 nimettiin Siion-seurakunnaksi. Nykyisen nimensä seurakunta sai vuonna 1966. Vuonna 1948 seurakunnan toimitilat valmistuivat Niinivaaralle ja rukoushuone nimettiin Siioniksi. Nykyinen Siion-temppeli valmistui 1976. Enimmillään seurakunnalla on ollut jäseniä (800) vuonna 1982, jolloin Tohmajärven noin 100 uskovan rukouspiiri itsenäistyi omaksi seurakunnakseen. == Siion-temppeli == Joensuun helluntaiseurakunnan Siion-temppeli (nykyisin Helluntaikirkko) vihittiin käyttöön 21. maaliskuuta 1976. Siion-temppelin pinta-ala on 1 060 neliömetriä ja pääsalissa on istumapaikkoja 380 henkilölle. Siion-temppeli aloitti paitsi arkkitehti Veikko Gröhnin uran, myös helluntailaisen kirkkoarkkitehtuurin Suomessa. Siion-temppeli on helluntailiikkeen näkyvä symboli Joensuun kaupunkikuvassa. Rakennuksen kirkkosali on tasasivuinen kolmio, jonka runko rakentuu liimapuupalkeista. Kirkon länsisivu rajoittuu kaupungin puistoon. Rakennuksen jalustaosa on rakennettu Nilsiän liuskekivistä ja kirkkosalin matala sivuosa keltaisesta Kanervatiilestä. Rakennuksen pääty on kolmionmuotoista lasitettua erikoislevyä ja katto kuparia. Siion-temppelin suunnittelu alkoi syksyllä 1974 ja rakentamispäätös tehtiin helmikuussa 1975. Temppeli rakennettiin vanhan rakennuksen paikalle. Kirkkorakennuksessa on pyritty arkkitehtonisesti yhdistämään sekä kirkon pyhyyttä että seurakunnan yhteisöllistä lämpöä korostavia elementtejä. Ulkoisessa olemuksessa on otettu vaikutteita samassa ympäristössä sijaitsevasta Pielisensuun kirkosta. == Katso myös == * Luettelo Suomen helluntaiseurakunnista * Helluntaiherätys Suomessa * Suomen Helluntaikirkko == Lähteet == Luokka:Joensuun seurakunnat Luokka:Suomen helluntaiseurakunnat Luokka:Joensuun kirkkorakennukset
Kouvolan helluntaiseurakunta

Kouvolan helluntaiseurakunta eli Kouvolan Betania on vuonna 1930 perustettu kouvolalainen helluntaiseurakunta. Seurakunnan pastori on Tero Ojasalo. Seurakunnan toimitilat sijaitsevat Kouvolan keskustassa Kalevankadulla. Seurakuntaan kuuluu noin 420 jäsentä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten ja rukouskokousten lisäksi ovat lapsi- ja nuorisotyö, koulutyö, musiikkityö, diakonia, ystäväpalvelu, pienryhmätoimintaa eri intressiryhmille sekä lähetystyö Bosnia-Herzegovinassa ja Espanjassa. Seurakunta julkaisee Sananen- lehteä. Kouvolan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta sekä TV7:n televisio- ja verkkokanavilla.<ref name="media/> == Historia == Kouvolan helluntaiseurakunnan perustamiskokous pidettiin tammikuussa 1930. Ensimmäiset vuodet seurakunta toimi ns. Moijasen putiikissa, pienessä liiketilassa silloisen Kouvolan kauppalan keskustassa. Ensimmäisen kirkkorakennuksen seurakunta rakensi talkootyönä Keskikadulle vuonna 1920. Nykyinen kirkkorakennus valmistui vuonna 1965 Kalevankadulle. Vuonna 1980 seurakunta hankki Kouvolan ev.lut. seurakunnalta Suviranta- nimisen kiinteistön Valkealan Toikkalasta leirikeskustoimintaansa varten. == Toimitilat == Kouvolan helluntaiseurakunnan Betania-kirkko on valmistunut vuonna 1965. Betania-kirkko sijaitsee Kouvolan keskustassa. Pääsalin lisäksi rakennukseen kuuluu lasten leikkihuone ja alakerran eteistilat, wc-tilat sekä ruokasali jakahvio. Kirkon yhteydessä on parkkialue. Seurakunnalla on käytössä hissi liikuntarajoitteisille. == Katso myös == * Helluntaiherätys Suomessa * Kouvolan seurakunta == Lähteet == Luokka:Kouvolan seurakunnat Luokka:Suomen helluntaiseurakunnat
Jääpallon Elitserien-kausi 2023–2024

Ruotsin jääpallon Elitserien pelattiin kaudella 2023–2024 14 joukkueella.https://svenskbandy.se/nyheter/2023/derbyn-och-stormatcher-sa- spelas-elitserien-herr-23-24 Västerås SK oli hallitseva Ruotsin- mestari.https://www.svt.se/sport/bandy/folj-sm-finalen-i-bandy-villa- lidkoping-vasteras Uutena joukkueena sarjaan tuli edellisenä kautena Allsvenskanin voittanut IFK Rättvik.https://www.rattvik.se/nyheter/nyheter/2023-02-13-ifk-rattviks-herrar- ar-tillbaka-i-elitserien-och-damerna-vinner-allsvenskan.html Villa Lidköping BK voitti Ruotsin mestaruuden.https://www.svt.se/sport/bandy/villa-lidkoping- vinner-herrarnas-sm-final-efter-rysare == Loppuottelu == Loppuottelu pelattiin Västeråsissa.https://svenskbandy.se/nyheter/2023/vasteras-blir-vardstad-for- sm-finalerna-i-bandy-2024 == Lähteet == Luokka:Jääpallon Elitserien-kaudet Luokka:Vuoden 2023 jääpallo Luokka:Vuoden 2024 jääpallo
Sassoliini

Sassoliini on luonnossa esiintyvä boorihappo H3BO3. Sassoliini on trikliinisinä suomuina kiteytyvä, helmikiiltoinen, rasvamaiselta tuntuva, veteen liukeneva aine. Se on boorivalmisteiden raaka-aine. Päälöytöpaikat ovat Toscanassa (esimerkiksi Sasso), missä sitä erottuu kuumista lähteistä (soffioni). Sassoliinia tavataan joskus myös härmistyneenä tulivuorien purkausaukoilla, esimerkiksi Vulcanon saarella.Sassoliini, Tietosanakirja. Osa 8, palsta 830. Tietosanakirja-osakeyhtiö 1917 == Lähteet == Luokka:Mineraalit Luokka:Booriyhdisteet
Rauman Avainseurakunta

Rauman Avainseurakunta (aik. Rauman helluntaiseurakunta) on vuonna 1932 perustettu raumalainen helluntaiseurakunta. Seurakunnan johtava pastori on Tuomo Ahonen. Seurakunnan toimitilat sijaitsevat Rauman keskustassa Savenvalajankadulla. Seurakunnan toimintaan kuuluvat jumalanpalvelukset, rukouskokoukset, lapsi- ja nuorisotyö sekä kirjakauppa. Tämän lisäksi seurakunta tekee työtä maahanmuuttajien parissa ja tekee lähetystyötä. == Pastorit == Seuraavat henkilöt ovat toimineet Rauman helluntaiseurakunnan pastoreina: * 1932–1934: Bruno Arnamo * 1934–1935: Hugo Vikholm * 1947–1950: Matti Tomminen * 1950–1951: Väinö Saukkonen * 1953–1956: Matti Tomminen * 1956–1958: Erkki Karjalainen * 1958–1963: Arvo Peltomaa * 1964–1967: Toivo Viitala * 1969–1979: Tarmo Pohjala * 1974–1978: Jarmo Ahvenus * 1979–1980: Reino Pajula * 1980-1987: Heikki Ahonen * 1988– Jarmo Virtanen == Katso myös == * Helluntaiherätys Suomessa * Rauman seurakunta == Lähteet == Luokka:Rauman seurakunnat Luokka:Suomen helluntaiseurakunnat
Viljo Ruusuvaara

Frans Viljo Ruusuvaara (18. kesäkuuta 1895 – 2. lokakuuta 1963) oli suomalainen diplomi-insinööri ja radiotehtailija.Täydentäviä yhtiötietoja : Palomex Oy (vanha), Pörssitieto G. KockBilloin Graves : Viljo Ruusuvaaran hauta Hietaniemen hautausmaalla Viljo Ruusuvaaran vuonna 1924 perustama radiotehdas sijaitsi Huopalahdessa ja se valmisti ETO-merkkisiä radiovastaanottimia lisälaitteineen 1930-luvun puoliväliin saakka. Muita Viljo Ruusuvaaran radiotehtaan paristo-, akku- tai tasa/vaihtoverkkovirtaa käyttäneitä radiovastaanotinmerkkejä olivat AVU, SISSI, REIMA ja HERMES. Ruusuvaaran radiotehtaan seuraaja oli 1955–1977 toiminut Ruusuvaara Oy, vuodesta 1967 Palomex Oy. Tämä yhtiö valmisti vuodesta 1961 alkaen pääasiassa vientiä varten hampaiden Orthopantomograph-panoraamaröntgenlaitteita, joita Yrjö Paatero oli alkanut kehitellä vuodesta 1946 alkaen. Yhtiön tehdas sijaitsi Hankasuontie 9:ssä Helsingissä ja vuodesta 1974 Hyrylässä.Suomen Radiohistoriallinen Seura ry - Keskustelufoorumi › Kotimaiset radiot, televisiot ja äänentoistolaitteet › Ruusuvaaran ETO? 30.10.2022 Suomen Radiohistoriallinen Seura ry - Keskustelufoorumi › Kotimaiset radiot, televisiot ja äänentoistolaitteet › Radiotehdas Viljo Ruusuvaaran tuotanto 9.10.2015 Viljo Ruusuvaara oli Ruusuvaara Oy:n pääomistaja kunnes omistajaksi tuli hänen kuoltuaan 1960-luvun alkupuolella vuonna 1943 perustettu röntgen- ja sähkölääkintäkojeiden ja -tarvikkeiden maahantuontia ja kauppaa harjoittanut Lääkintäsähkö Oy. Instrumentarium Oy osti vuonna 1977 Lääkintäsähkö Oy:n ja fuusioi sen ja Palomex Oy:n itseensä samana vuonna. Palomexin valmistustoiminta jatkui Instrumentariumissa Imaging-nimellä, mutta se myytiin vuonna 2005 PaloDEx Group Oy:lle ja sittemmin siitä tuli osa Danaher Corp:n KaVo Kerr Group-liiketoimintaryhmää. == Lähteet == Luokka:Suomalaiset insinöörit Luokka:Radiotoiminta Luokka:Vuonna 1895 syntyneet Luokka:Vuonna 1963 kuolleet
Veeti Hietaniemi

Veeti Valtteri Hietaniemi (s. 26. helmikuuta 2003 Tampere) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hän pelaa pääasiassa seuran U20-joukkueessa. Hietaniemi laukoo oikealta. == Ura == Hietaniemi on Tampereen Ilveksen kasvatti. Hän toimi kaudella 2018–2019 seuran C-nuorten varakapteenina. Hietaniemi oli C-nuorten SM-sarjassa joukkueen tehokkain puolustaja yhdeksällä syöttöpisteellään. Kaudella 2019–2020 Hietaniemi toimi Ilveksen B-nuorten varakapteenina. Toukokuussa 2021 Hietaniemi teki Ilveksen kanssa 3+1-vuotisen SM-liigasopimuksen. Kauden 2021–2022 hän pelasi kokonaan seuran U20-joukkueessa, jonka varakapteeniksi Hietaniemi nousi. Myös kauden 2022–2023 hän pelasi kokonaan U20-joukkueessa. Myös kauden 2023–2024 Hietaniemi aloitti Ilveksen U20-joukkueessa, jonka tehokkain puolustaja hän oli tehoilla 5+9=14. Hietaniemi nousi vuoden tauon jälkeen takaisin joukkueen varakapteeniksi. Hän pelasi ensimmäisen ja kauden ainoaksi jääneen miesten pääsarjaottelunsa Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hietaniemi merkittiin joukkueen kolmospuolustajapariin Jarkko Parikan viereen. Hän sai ottelussa jääaikaa 9.04 minuuttia. Huhtikuussa 2024 Ilves käytti Hietaniemen sopimuksessa olleen option ja teki vuoden mittaisen jatkosopimuksen hänen kanssaan. == Pelityyli == Hietaniemi on kuvaillut olevansa yleispuolustaja, joka pyrkii puolustamaan ja avaamaan peliä hyvin sekä tukemaan hyökkäyksiä. == Muuta == Hietaniemen kaksoisveli Veikka pelasi kaudella 2022–2023 puolustajana II-divisioonajoukkue Uplakersissa. Veljekset pelasivat joukkuetovereina B2-junioreihin asti. Veeti Hietaniemi valmistui ylioppilaaksi Sammon keskuslukiosta keväällä 2023. == Tilastot == 2020–2021 Ilves U20-SM 15 0 4 4 4 – – – – – 2021–2022 Ilves (A) U20-SM 28 0 10 10 20 – – – – – 2022–2023 Ilves U20-SM 30 6 9 15 34 – – – – – 2023–2024 Ilves (A) U20-SM 37 5 9 14 16 – – – – – 4 kautta yhteensä U20-SM 110 11 32 43 74 – – – – – == Lähteet == * * === Viitteet === Luokka:Suomalaiset jääkiekkoilijat Luokka:Tampereen Ilveksen pelaajat Luokka:Vuonna 2003 syntyneet Luokka:Elävät henkilöt
Tikapuuverkko

Tikapuuverkko on sähkötekniikassa virtapiiri, jossa on vuorotellen pitkittäinen ja poikittainen elementti. Piiri muodostaa täten ikään kuin tikapuun mallisen verkon. ==Tikapuuverkon muuntaminen== Tikapuuverkon analysointia voidaan helpottaa muuntamalla jännite- tai virtalähteen ulkopuolinen verkko yhdeksi resistanssiksi, joka kuvaa lähteisiin kohdistuvaa kuormitusta samalla tavoin kuin alkuperäinen piiri. Muuntaminen onnistuu käyttäen vastuksien sarja- ja rinnakkain kytkentöjen muuntosääntöjä. ==Lähteet== Luokka:Sähkötekniikka